News Update: Squid Game ดันงบ Netflix ไตรมาส 3 พุ่ง ยอดชมซีรีส์ทำสถิติใหม่ คนดู 142 ล้านใน 1 เดือน จำนวนสมาชิกใหม่เพิ่ม 4.4 ล้านบัญชี - FINNOMENA
Netflix รายงานผลประกอบการไตรมาส 3 ดีกว่าคาด ความฮิตของซีรีส์เกาหลี Squid Game ดึงดูดสมาชิกใหม่จำนวนมาก ในขณะที่ราคาหุ้น Netflix เพิ่มขึ้น 0.16% (19 ต.ค.)
20 ต.ค. 2564

Netflix รายงานผลประกอบการไตรมาส 3 ดีกว่าคาด ความฮิตของซีรีส์เกาหลี Squid Game ดึงดูดสมาชิกใหม่จำนวนมาก ในขณะที่ราคาหุ้น Netflix เพิ่มขึ้น 0.16% (19 ต.ค.)
รายงานผลประกอบการไตรมาส 3 ของบริษัท
กำไรต่อหุ้น (EPS): $3.19 สูงกว่าคาดการณ์โดย Refinitive ที่ $2.56
รายได้: 7,480 ล้านดอลลาร์ เท่ากับที่ Refinitive คาดการณ์
การเพิ่มขึ้นของสมาชิกแบบชำระเงินทั่วโลก: 4.4 ล้านบัญชี สูงกว่าคาดการณ์โดย StreetAccount ที่ 3.84 ล้านบัญชี
จำนวนสมาชิกใหม่เติบโตอย่างแข็งแกร่งในไตรมาสที่ 3 โดยนักวิเคราะห์คาดว่าจะมีผู้ใช้งานใหม่เพิ่มขึ้นอีก เนื่องจาก Netflix มีแผนฉายซีรีส์และภาพยนตร์ใหม่จำนวนมากยาวไปจนถึงสิ้นปี หลังคอนเทนต์เหล่านั้นถูกถ่ายทำและเผยแพร่ล่าช้าจากการแพร่ระบาดของโควิด
คอนเทนต์เด่นในไตรมาสที่ผ่านมาคือ ซีรีส์เกาหลีสุตฮิต ‘Squid Game’ ซึ่งทำสถิติผู้ชมสูงสุดของ Netflix โดยมีผู้ชมถึง 142 ล้านคน ในช่วง 4 สัปดาห์แรก
บริษัทกล่าวว่า วัฒนธรรมเกาหลีที่สอดแทรกใน Squid Game แพร่หลายไปยังแพลตฟอร์มอื่นๆ โดยมีคนดูคลิปและมีมต่างๆ เกี่ยวกับ Squid Game ใน Tiktok มากกว่า 42,000 ล้านครั้ง นอกจากนี้ ความต้องการสินค้าที่เกี่ยวกับซีรีส์เพิ่มสูงขึ้นมาก
Reed Hastings ผู้ก่อตั้ง และ co-CEO ของ Netflix สวมชุดวอร์มสีเขียวแบบเดียวกับในซีรีส์ในระหว่างที่ให้สัมภาษณ์เกี่ยวกับผลประกอบการของบริษัท
Reed Hastings กล่าวว่า บริษัทกำลังอยู่ในจุดที่ไม่เคยไปถึงมาก่อน โดยในไตรมาสที่ 4 จะมีคอนเทนต์เพิ่มขึ้นมากสุดเป็นประวัติการณ์ ซึ่งจะส่งผลดีต่อเนื่องไปจนถึงปี 2022
บริษัทคาดการณ์ว่า การเพิ่มขึ้นของสมาชิกแบบชำระเงินทั่วโลกจะสูงถึง 8.5 ล้านบัญชี ในไตรมาสที่ 4 และกล่าวว่า แผนออกคอนเทนต์ใหม่ในปี 2022 จะเป็นไปตามกำหนดมากขึ้น จากสถานการณ์โควิดที่เริ่มดีขึ้น
Netflix ประกาศว่าจะใช้ตัวชี้วัดใหม่สำหรับการรายงานจำนวนผู้ชม โดยจะเริ่มรายงานจำนวนชั่วโมงที่รับชมแทนการรายงานจำนวนบัญชีผู้ชมเพียงอย่างเดียว เช่น ภาพยนตร์ยอดนิยม Extraction มีบัญชี 99 ล้านบัญชี ที่รับชมอย่างน้อย 2 นาทีใน 28 วันแรกบน Netflix
บริษัทได้อัพเดตเกี่ยวกับแผนการผลักดันเกมและเริ่มทดสอบในบางประเทศ โดนคาดหวังว่าการเพิ่มบริการเกมจะทำให้ผู้ใช้งานใช้เวลาบนแพลตฟอร์ม Netflix นานขึ้น อย่างไรก็ตาม บริษัทกล่าวว่า มันยังเร็วเกินไปสำหรับความคิดริเริ่มนี้
อ้างอิง: https://www.cnbc.com/2021/10/19/netflix-nflx-q3-2021-earnings.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Netflix
News Update
Squid Game
Streaming TV
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA